cyanic-selkie/wikianc huggingface dataset:
ერნსტ ჰერმან ჰიმლერი
ბიოგრაფია
ერნსტ ჰერმან ჰიმლერი დაიბადა 1905 წლის 23 დეკემბერს, გერმანიის იმპერიის ქალაქ მიუნხენში. იგი იყო სკოლის დირექტორის (Oberstudiendirektor), იოზეფ გეჰარდ ჰიმლერის და მარია ჰაიდერის მესამე და უმცროსი შვილი. მისი ძმები იყვნენ ჰაინრიხ ჰიმლერი და გებარდ ლიუდვიგ ჰიმლერი.
ერნსტ ჰიმლერმა დაამთავრა უნივერსიტეტის კურსები 1928 წელს, 1931 წლის 1 ნოემბერს კი ნაცისტურ პარტიაში გაწევრიანდა (პარტიული № 676 777). 1933 წელს იგი გახდა შუცშტაფელის წევრი და ჰაინრიხის დახმარებით, მიიღო სამუშაო ბერლინის რადიოში და მალევე გახდა რაიხის რადიომაუწყებლობის ორგანიზაციის დირექტორი. ზოგიერთ შემთხვევაში, იგი ჰაინრიხს ინფორმაციასაც აწვდიდა. 1939 წელს მან მიიღო შუცშტაფელის შტურბმანფიურერის ჩინი. გარდაიცვალა 1945 წლის მაისში, ბერლინისთვის ბრძოლის დროს.
სქოლიო
კატეგორია:გერმანელი პოლიტიკოსები კატეგორია:ნაცისტები კატეგორია:დაბადებული 23 დეკემბერი კატეგორია:დაბადებული 1905 კატეგორია:გარდაცვლილი 2 მაისი კატეგორია:გარდაცვლილი 1945 კატეგორია:გერმანელი ინჟინრები
გრეგორი ვან დერ ვილი
გრეგორი კარტლი ვან დერ ვილი (დ. 3 თებერვალი, 1988, ამსტერდამი, ნიდერლანდები) — ნიდერლანდელი ფეხბურთელი, რომელიც თამაშობს მარჯვენა მცველის პოზიციაზე.
ვან დერ ვილი არის „აიაქსის“ ახალგაზრდული აკადემიის აღზრდილი. 2007 წელს გადავიდა „აიაქსის“ პირველ გუნდში და 4 წლის მანძილზე ნიდერლანდების ეროვნულ ჩემპიონატში ჩაატარა 130 შეხვედრა და გაიტანა 12 გოლი. 2012 წელს გადავიდა ფრანგულ „პარი სენ-ჟერმენში“ 6 მილიონი ევროს სანაცვლოდ. ეროვნულ ნაკრებში ვან დერ ვილის დებიუტი შედგა 2009 წლის 11 თებერვალს, ტუნისის წინააღმდეგ.
მონაწილეობა აქვს მიღებული 2010 წლის მსოფლიოს ჩემპიონატის ფინალში ესპანეთის წინააღმდეგ.
სქოლიო
კატეგორია:დაბადებული 1988 კატეგორია:ნიდერლანდელი ფეხბურთელები კატეგორია:ამსტერდამის აიაქსის ფეხბურთელები კატეგორია:ჰარლემის ფეხბურთელები კატეგორია:პარი სენ-ჟერმენის ფეხბურთელები კატეგორია:ფენერბაჰჩეს ფეხბურთელები კატეგორია:კალიარის ფეხბურთელები კატეგორია:ერედივიზიის ფეხბურთელები კატეგორია:ლიგა 1-ის ფეხბურთელები კატეგორია:ტორონტოს ფეხბურთელები კატეგორია:MLS-ის ფეხბურთელები კატეგორია:თურქეთის საფეხბურთო სუპერლიგის ფეხბურთელები კატეგორია:2010 წლის მსოფლიო საფეხბურთო ჩემპიონატის ფეხბურთელები კატეგორია:2012 წლის ევროპის საფეხბურთო ჩემპიონატის ფეხბურთელები კატეგორია:დაბადებული 3 თებერვალი
სან-გონსალუ-დუ-საპუკაი
სან-გონსალუ-დუ-საპუკაი (São Gonçalo do Sapucaí) — მუნიციპალიტეტი ბრაზილიაში, მინას-ჟერაისის შტატში; მდებარეობს ზღვის დონიდან 906 მეტრზე. მიეკუთვნება მინას-ჟერაისის შტატის სამხრეთ და სამხრეთ-დასავლეთ მეზორეგიონს. შედის ეკონომიკურ-სტატისტიკურ მიკრორეგიონ სანტა-რიტა-დუ-საპუკაის შემადგენლობაში.
2010 წლის მონაცემებით, მოსახლეობა 23 906 ადამიანს შეადგენდა, მოსახლეობის სიმჭიდროვე 46.27 კმ²-ზე. ფართობი 516 683 კმ²-ია.
რესურსები ინტერნეტში
კატეგორია:მინას-ჟერაისის შტატის მუნიციპალიტეტები
მალი-პიშნი-შტიტი
მალი-პიშნი-შტიტი (Malý Pyšný štít) — მწვერვალი სლოვაკეთში. ადმინისტრაციულად მოქცეულია პრეშოვის მხარის ტერიტორიაზე. მდებარეობს მაღალ ტატრებში. სიმაღლე 2590 მ. პირველად ავიდნენ 1901 წლის 17 ივლისს.
რესურსები ინტერნეტში
კატეგორია:სლოვაკეთის მთები
VTech Socrates
VTech Socrates — მესამე თაობის საგანმანათლებლო სახლის ვიდეო თამაშების კონსოლი, გამოცემული 1988 წელს VTech-ის მიერ. კონსოლს სახელი დაერქვა ძველი ბერძენი ფილოსოფოსის, სოკრატეს პატივსაცემად.
სისტემას თან ახლდა სტანდარტული უსადენო კლავიატურა, რომელიც უკავშირდებოდა ინფრაწითელი სხივით და ზედ სადენებით მიმაგრებული იყო ორი კონტროლერი, აგრეთვე მოჰყვებოდა უსადენო მაუსი. მასში განთავსებული იყო Zilog Z80A-ის ცენტრალური პროცესორი 3.57 მჰც ტაქტური სიხშირით და 32 კბ ოპერატიული მეხსიერება. კონსოლის ვიდეო თამაშების ბიბლიოთეკა მეტად მწირი იყო, გამოვიდა რამდენიმე თამაში, მათ შორის: „Facts 'N Fractions“, „State to State“, „Memory Mania“, „Around the World“, „Hodge-Podge“, “Game Wizard“ და „Amazing Mazes“.
კონსოლის თავდაპირველი ფასი შეადგენდა 130 ამერიკულ დოლარს. საფრანგეთში ვრცელდებოდა Yeno Professeur Saitout-ის სახელწოდებით, ხოლო გერმანიაში დისტრიბუციას უწევდა კომპანია Yeno და ერქვა Prof. Weiss-Alles. გამოშვება დაგეგმილი იყო ესპანეთშიც, თუმცა არასდროს გამოცემულა. მასში ჩაშენებული იყო რამდენიმე ვიდეო თამაში, აგრეთვე მათემატიკური, მუსიკალური და სხვადასხვა სახის პროგრამები. სისტემა ასევე განსხვავდებოდა ხმის მახასიათებლებით, დამატებითი ხმის კარტრიჯის წყალობით, რომლის შეძენა შესაძლებელი იყო ცალკე, თუმცა ვერ გამოირჩეოდა გრაფიკული შესაძლებლობებით. VTech-მა სისტემის წარმოება შეწყვიტა 1990-იანების დასაწყისში.
სქოლიო
კატეგორია:მესამე თაობის ვიდეო თამაშების კონსოლები კატეგორია:1988 წელს წარმოდგენილი პროდუქტები კატეგორია:VTech კატეგორია:სახლის ვიდეო თამაშების კონსოლები კატეგორია:1980-იანების სათამაშოები კატეგორია:საგანმანათლებლო სათამაშოები
Blur (ალბომი)
Blur — ბრიტანული ალტერნატიული როკ-ჯგუფ Blur-ის მეხუთე სტუდიური ალბომი. გამოვიდა 1997 წლის 10 თებერვალს, ლეიბლზე Food. წინა ალბომის, The Great Escape ჩაწერის შემდეგ ჯგუფის წევრთა შორის ურთიერთობები ამ დროისთვის დაიძაბა.
სქოლიო
კატეგორია:1997 წლის ალბომები კატეგორია:Blur-ის ალბომები
ლომთაძე
საკუთარი სახელი ლომთაძე შეიძლება აღნიშნავდეს ერთ-ერთ შემდეგ პიროვნებათაგანს:
* კატეგორია:ქართული გვარები
ჰარუთიუნ ბაბაიანი
ჰარუთიუნ ბაბაიანი (დ. 18 დეკემბერი, 1975, ერევანი) — სომეხი პოლიტიკოსი. 2017-2018 წლებში იყო ერევნის ქალაქის საბჭოს წევრი. 2019 წლიდან არის სომხეთის ეროვნული კრების წევრი. არის პარტია „ნათელი სომხეთის“ წევრი. ჰყავს 2 შვილი.
რესურსები ინტერნეტში
კატეგორია:სომხეთის VII მოწვევის ეროვნული კრების წევრები კატეგორია:დაბადებული 18 დეკემბერი კატეგორია:დაბადებული 1975
კორონავირუსის პანდემია აფხაზეთში (2020)
კორონავირუსის პანდემია აფხაზეთში — 2019-2020 წლებში კორონავირუსის პანდემიის მიმდინარეობა ოკუპირებულ აფხაზეთში.
კორონავირუსული დაავადება COVID-19-ით ინფიცირებული პირი აფხაზეთში პირველად 2020 წლის 7 აპრილს გამოვლინდა.
აფხაზეთის რეგიონი ოკუპირებულია რუსეთის ფედერაციის მიერ.
რესურსები ინტერნეტში
აფხაზეთი
კოლორადოს ოლქი
კოლორადოს ოლქი (Colorado County) — ოლქი აშშ-ში, ტეხასის შტატში. ადმინისტრაციული ცენტრი — ქ. კოლუმბუსი. შეიქმნა 1836 წელს. ოლქის ფართობია კმ². 2010 წლის აღწერის მონაცემებით, მოსახლეობა შეადგენს კაცს.
სქოლიო
კატეგორია:ტეხასის ოლქები
ლარვა
ლარვა — ცხოველების ინდივიდუალური განვითარების სტადია. ლარვა დამოუკიდებლად ცხოვრობს, აღჭურვილია სპეციალური ორგანოებით და ჯერ არ აქვს სრულასაკოვანი ორგანიზმის მრავალი ნაწილი. ლარვის სტადიას გაივლიან ცხოველები, რომელთა კვერცხში არსებული საკვები ნივთიერებანი საკმარისი არ არის ჩანასახოვანი განვითარების დასრულებისათვის (მრავალი უხერხემლო, ხერხემლიანთაგან ზოგი თევზი, ამფიბია). მრავალი ცხოველის ლარვა მკვეთრად განსხვავდება სრულწლოვანი ორგანიზმისაგან, რაც განპირობებულია მათი ცხოვრებით განსხვავებულ გარემოში (მაგალითად, თავკომბალა ე.ი. ბაყაყის ლარვა წყალში ცხოვრობს, ბაყაყი კი ხმელეთზე). ნაკლებმოძრავი ცხოველების მცურავი ლარვა უზრუნველყოფს მათ განსახლებას. ლარვის სრულასაკოვან ცხოველად გადაქცევისას ხდება ორგანიზმის გარდაქმნა (მეტამორფოზი), რომელიც მით უფრო ღრმაა, რაც უფრო დიდია განსხვავება ლარვასა და სრულწლოვან ცხოველს შორის.
ლიტერატურა
კატეგორია:ბიოლოგია კატეგორია:ცხოველის ინდივიდუალური განვითარების სტადია
სუბელიანი
საკუთარი სახელი სუბელიანი შეიძლება აღნიშნავდეს ერთ-ერთ შემდეგ პიროვნებათაგანს:
კატეგორია:ქართული გვარები
ლავინოვა-ვეჟა
ლავინოვა-ვეჟა, გერლახოვსკა-კოპა (Lavínová veža) — მწვერვალი სლოვაკეთში. ადმინისტრაციულად მოქცეულია პრეშოვის მხარის ტერიტორიაზე. მდებარეობს მაღალ ტატრებში. სიმაღლე 2600 მ. პირველად ავიდნენ 1904 წელს.
რესურსები ინტერნეტში
კატეგორია:სლოვაკეთის მთები
მბომუ (მდინარე)
მბომუ ან ბომუ (Mbomou, Bomu) — მდინარე ცენტრალურ აფრიკაში.
საერთო მონაცემები
მდინარე მბომუს სიგრძეა — 800 კმ. მდინარის აუზის ფართობია — 120 ათასი კმ². ცენტრალური აფრიკის რესპუბლიკაში მას ჰქვია „მბომუ“, ხოლო — კონგოს დემოკრატიულ რესპუბლიკაში „ბომუ“.
ჯერომ ბრუნერი
ჯერომ სეიმურ ბრუნერი (დ. 1 ოქტომბერი, 1915 –  გ. 5 ივნისი,  2016) — ამერიკელი ფსიქოლოგი, რომელმაც მნიშნელოვანი წვლილი შეიტანა ადამიანის კოგნიტურ ფსიქოლოგიაში და კოგნიტური სწავლების თეორიაში. იგი კვლევებს აწარმოებდა ჰარვარდის, ოქსფორდის და ნიუ-იორკის უნივერსიტეტებში. 2002 წელს ჩატარებული გამოკითხვის შედეგად, ბრუნერი XX საუკუნის ყველაზე ხშირად ციტირებად ფსიქოლოგთა ჩამონათვალში 28-ე ადგილს იკავებს.
მბომუ (მდინარე)
გეოგრაფია
მდინარე მბომუ თავისი დინების დიდ ნაწილზე სახელმწიფო საზღვარია ცენტრალური აფრიკის რესპუბლიკასა და კონგოს დემოკრატიულ რესპუბლიკას შორის.
ჯერომ ბრუნერი
განათლება და ადრეული ცხოვრება
ბრუნერი დაიბადა ბრმა (კატარაქტის გამო), 1915 წლის 1 ოქტომბერს, ნიუ–იორკში, ჰერმან და როუზ ბრუნერების ოჯახში, რომლებიც იყვნენ პოლონელი ებრაელი ემიგრანტები. 2 წლის ასაკში გაკეთებულმა ოპერაციამ აღუდგინა მხედველობა. მან მიიღო ბაკალავრის ხარისხი ფსიქოლოგიაში 1937 წელს დიუკის უნივერსიტეტიდან, ხოლო 1939 წელს განაგრძო მაგისტრის ხარისხისათვის სწავლა ფსიქოლოგიაში, შემდეგ კი 1941 წელს ფსიქოლოგიის დოქტორის წოდება მიიღო ჰარვარდის უნივერსიტეტიდან. 1939 წელს ბრუნერმა გამოაქვეყნა თავისი პირველი ფსიქოლოგიური სტატია თიმუსის ექსტრაქტის გავლენის შესახებ მდედრი ვირთხების სექსუალურ ქცევაზე. მეორე მსოფლიო ომის დროს ბრუნერი მსახურობდა უზენაესი შტაბის მოკავშირეთა საექსპედიციო ძალის კომიტეტის ფსიქოლოგთა სამმართველოზე გენერალ დუაიტ ეიზენჰაუერის დაქვემდებარებაში და იკვლევდა სოციალურ-ფსიქოლოგიურ ფენომენებს.
მბომუ (მდინარე)
გეოგრაფია
ცენტრალური აფრიკის რესპუბლიკის მხრიდან მდინარე მბომუს მარჯვენა შენაკადებია მდინარეები: შინკო, უარა, კერე, მბოკუ. კონგოს დემოკრატიული რესპუბლიკის მხრიდან მარცხენა შენაკადია — მდინარე ასა. ქალაქ კამბას რაიონში მდინარე მბომუს მდინარე უელესთან შეერთების ადგილას წარმოიქმნება მდინარე უბანგი, მდინარე კონგოს ერთ-ერთი ყველაზე უფრო დიდი შენაკადი. მდინარის სახელი ჰქვია ცენტრალური აფრიკის რესპუბლიკის ორ პრეფექტურას — მბომუს და ზემო მბომუს. მდინარეს კონგოს დემოკრატიული რესპუბლიკის მხრიდან ესაზღვრება 2 ვრცელი ბუნებისდამცავი რეზერვატი დასავლეთი ბომუ და აღმოსავლეთი ბომუ.
ჯერომ ბრუნერი
კარიერა და კვლევა
1945 წელს ბრუნერი დაბრუნდა ჰარვარდში, როგორც ფსიქოლოგიის პროფესორი და მთლიანად იყო ჩაბმული კვლევაში, რომელიც ეხებოდა კოგნიტურ ფსიქოლოგიასა და საგანმანათლებლო ფსიქოლოგიას. 1972 წელს, ბრუნერმა დატოვა ჰარვარდი, რათა ესწავლებინა გაერთიანებული სამეფოს ოქსფორდის უნივერსიტეტში. იგი შეერთებულ შტატებში დაბრუნდა 1980 წელს, რათა გაეგრძელებინა კვლევა განვითარების ფსიქოლოგიაში. 1991 წელს ბრუნერი შეუერთდა ნიუ-იორკის უნივერსიტეტს (NYU), სადაც ასწავლიდა, ძირითადად, იურიდიულ სკოლაში.
მბომუ (მდინარე)
გეოგრაფია
კატეგორია:სასაზღვრო მდინარეები კატეგორია:კონგოს დემოკრატიული რესპუბლიკის მდინარეები კატეგორია:ცენტრალური აფრიკის რესპუბლიკის მდინარეები
ჯერომ ბრუნერი
კარიერა და კვლევა
როგორც ნიუ-იორკის უნივერსიტეტის სამართლის სკოლის დამხმარე პროფესორმა, ბრუნერმა შეისწავლა, თუ როგორ მოქმედებდა ფსიქოლოგია იურიდიულ პრაქტიკაზე. მისი კარიერის განმავლობაში ბრუნერს მიენიჭა საპატიო დოქტორის წოდება იელის უნივერსიტეტში, კოლუმბიის უნივერსიტეტში, ახალ სკოლაში, სორბონში და იყო ამერიკული ხელოვნებისა და მეცნიერების აკადემიის თანამშრომელი. ის 2015 წლის ოქტომბერში 100 წლის გახდა და გარდაიცვალა 2016 წლის 5 ივნისს.
კოგნიტური ფსიქოლოგია
ბრუნერი არის კოგნიტური ფსიქოლოგიის ერთ–ერთი პიონერი ამერიკის შეერთებულ შტატებში.
1947 წელს, ბრუნერმა გამოაქვეყნა მისი ნაშრომი „მნიშვნელობა და საჭიროება, როგორც ორგანიზების ფაქტორები აღქმაში.“
განათლების ფსიქოლოგია
ჰარვარდში მოღვაწეობის დროს ბრუნერმა გამოაქვეყნა ნამუშევრების სერია მიმდინარე განათლების სისტემების შეფასებისა და განათლების გაუმჯობესების გზების შესახებ. 1961 წელს მან გამოსცა წიგნი „განათლების პროცესი“. ბრუნერი იყო პრეზიდენტის სამეცნიერო საკონსულტაციო კომიტეტის საგანმანათლებლო კოლეგიის წევრი ჯონ კენედისა და ლინდონ ჯონსონის პრეზიდენტობის დროს. მისი ზოგადი მოსაზრებით, განათლება მხოლოდ ფაქტების დამახსოვრებაზე არ უნდა იყოს ორიენტირებული. 1964–1996 წლებში ბრუნერი ცდილობდა, შეემუშავებინა საგანმანათლებლო სისტემის სრული სასწავლო გეგმა, რომელიც დააკმაყოფილებდა მოსწავლეების საჭიროებებს სამი ძირითადი მიმართულებით, რომელსაც მან უწოდა „ადამიანი: სასწავლო კურსი“. ბრუნერს სურდა შეექმნა საგანმანათლებლო გარემო, რომელიც ფოკუსირებული იქნებოდა სამ საკითხზე: (1) რა იყო ადამიანებში გამორჩეულად ადამიანური, (2) როგორ მიიღეს ეს ადამიანებმა და (3) როგორ შეიძლება გახდნენ უფრო მეტად ადამიანურები. 1966 წელს ბრუნერმა გამოაქვეყნა განათლებასთან დაკავშირებული კიდევ ერთი წიგნი, „სწავლების თეორიისკენ“, შემდეგ კი 1973 წელს კიდევ ერთი წიგნი „განათლების შესაბამისობა“. 1996 წელს განათლების კულტურაში ბრუნერმა შეაფასა საგანმანათლებლო პრაქტიკის მდგომარეობა საგანმანათლებლო კვლევის დაწყებიდან სამი ათწლეულის შემდეგ. ბრუნერმა წვლილი შეიტანა ბავშვთა ადრეული მოვლის პროგრამაში. ბრუნერზე დიდი შთაბეჭდილება მოახდინა რეჯო-ემილიას სკოლამდელი აღზრდის დაწესებულებებში 1995 წელს ვიზიტმა და მათთან თანამშრომლობითი ურთიერთობა დაამყარა საერთაშორისო სისტემების გაუმჯობესების მიზნით. არანაკლებ მნიშვნელოვანი იყო ურთიერთობა იტალიის განათლების სამინისტროსთან, რომელმაც ოფიციალურად აღიარა ამ ინოვაციური გამოცდილების მნიშვნელობა.
სქოლიო
კატეგორია:დაბადებული 1915 კატეგორია:დაბადებული 1 ოქტომბერი კატეგორია:გარდაცვლილი 2016 კატეგორია:გარდაცვლილი 5 ივნისი კატეგორია:ნიუ-იორკელი მწერლები კატეგორია:ჰარვარდის უნივერსიტეტის კურსდამთავრებულები კატეგორია:ხელოვნებისა და მეცნიერების ამერიკული აკადემიის წევრები კატეგორია:ამერიკელი ფსიქოლოგები
აკაკი ხორავას ქუჩა
აკაკი ხორავას ქუჩა — ქუჩა თბილისში,   მთაწმინდის რაიონში (ვარდისუბანი). ერეკლე ტატიშვილის ქუჩიდან ვასილ პეტრიაშვილის ქუჩამდე. წარმოიქმნა XX საუკუნის დასაწყისში. თბილისის გამგეობის მიერ 1903 წლის შედგენილ ქუჩების სიაში შეტანილია როგორც მლეთის შესახვევი, ასევეა თბილისის 1934 წლის გეგმაზე. თბილისის ქუჩების 1940 წლის ცნობარში შეტანილია მლეთის სახელწოდებით. 1973 წელს აკაკი ხორავას სახელი დაერქვა. № 9 სახლში 1908–1915 წლებში ცხოვრობდა დიდი ქართველი პოეტი ვაჟა-ფშაველა. ქუჩას აქვს I ჩიხი (ყოფილი მლეთის ჩიხი).
ლიტერატურა
ხორავა
კანტემიროვის ხიდი
კანტემიროვის ხიდი (Кантеми́ровский мост) — საფეხმავლო და საავტომობილო გასახსნელი ხიდი სანქტ-პეტერბურგში, მდინარე დიდ ნევკაზე. ერთმანეთთან აკავშირებს ვიბორგის მხარესა და სააფთიაქოს კუნძულს. ხიდის სიგრძეა 664 მეტრი, ხოლო სიგანე — 31 მეტრი.
მდებარეობა
ხიდი ერთმანეთთან აკავშირებს კანტემიროვის ქუჩასა და ვიბორგის სანაპიროს მედიკოვის ქუჩასათან და სააფთიაქოს სანაპიროსთან. ხიდთან ახლოს მდებარეობს სანქტ-პეტერბურგის ტელე-ანძა.
დინების ზემო მიმართულებთ მდებარეობს გრენადერის ხიდი, ხოლო ქვემო მიმართულებით — უშაკოვის ხიდი.
უახლოესი მეტროს სადგურია „ლესნაია“.
სახელწოდება
სახელი ეწოდა ამავე სახელწოდების ქუჩის მიხედვით, რომელმაც თავის მხრივ სახელი მიიღო გერმანელი ოკუპანტების მიერ 1942 წლის დეკემბერში რკინიგზის სადგურ კანტემიროვკის გათავისუფლების პატივისცემის ნიშნად.
კონსტრუქცია
ხიდი შედგება სამი სამდინარო მალისაგან, ორი მალა სანაპიროზე გადის და ორიც ესტაკადური ნაწილი. ხიდის სქემა ასეთია: 57+75+33,3+75+57 მ.
რესურსები ინტერნეტში
კატეგორია:სანქტ-პეტერბურგის ხიდები
არა აკობიანი
აკა აკობიანი (Արա Հակոբյան; დ. 4 ნოემბერი, 1980, ერევანი, სომხეთის სსრ, საბჭოთა კავშირი) — კარიერადასრულებული სომეხი ფეხბურთელი. პოზიციით ფორვარდი. ნაკრებში მისი დებიუტი შედგა 1998 წლის 21 ნოემბერს, საშინაო კედლებში ჩატარებულ მეგობრულ შეხვედრაში. სომხეთის ეროვნულ საფეხბურთო ნაკრებში ჩატარებული აქვს 42 თამაში და გატანილი აქვს 7 გოლი. იგი თამაშობდა ბევრ სომხეთის და უკრაინის მრავალ გუნდში.
საკლუბო კარიერა
არაას კარიერა დაიწო დვინ არტაშატში, კლუბში სადაც მისი ძმა არამ ჰაკობიანი თამაშობდა. ერთი წლის შემდეგ, იგი არა გადავიდა ალანია ვლადიკავკაზში, ხოლო მისი ძმა არამი სპარტაკ ერევანში. მომდევნო წელს მათი გზები კვლავ გადაიკვეთა სპარტაკ ერევანში. მას კლუბთან ერთად ერთადერთი ჩემპიონობა აქვს მოპოვებული: 2000 წელს სომხეთის საფეხბურთო პრემიერლიგა.
ძოწენიძე
საკუთარი სახელი ძოწენიძე შეიძლება აღნიშნავდეს ერთ-ერთ შემდეგ პიროვნებათაგანს:
არა აკობიანი
მიკა
2009 წლის სომხეთის პრემიერ ლიგის სეზონში მან თამაში მიკა ერევანში დაიწყო. სეზონში გატანილი 7 გოლით, იგი ლიგის ტოპ10 ბომბარდირში ვერ მოხვდა. 2009 წლის 1 დეკემბერს მისი ხელშეკრულება ამოიწურა მიკასთან. აკობიანმა კონტრაქტი არ გაახანგრძლივა კლუბთან.
ძოწენიძე
კატეგორია:ქართული გვარები
არა აკობიანი
ულისი
2009-10 წლების ზამთარში იგი კლუბ ულისისთან ერთად ვარჯიშობდა. 2010 წლის თებერვალში მან ერთწლიანი კონტრაქტი გააფორმა კლუბთან. აგვისტოში, ჰაკობიანმა დატოვა კლუბი, იმ იმედით, რომ სხვა კლუბში გადავიდოდა.
არარატი ერევანი
2010 წლის თებერვალში არარატი ერევანის მწვრთნელმა გამოაცხადა, რომ არა აკობიანი დაიმატეს. კლუბმა მას ერთწლიანი კონტრაქტი გააფორმა. სეზონში იგი გუნდის ერთ-ერთი მთავარი ფიგურა გახდა, თუმცა ზაფხულში მან კლუბის დატოვება გადაწყვიტა.
პირადი ცხოვრება
არა აკობიანის ძმა, არამ აკობიანი აგრეთვე ფეხბურთელია, რომელიც თამაშობდა სომხეთის ეროვნულ საფეხბურთო ნაკრებსა და სომხეთის მრავალ კლუბში.
სქოლიო
კატეგორია:დაბადებული 4 ნოემბერი კატეგორია:დაბადებული 1980 კატეგორია:სომეხი ფეხბურთელები
თეთრი სოფელი
თეთრი სოფელი — ნასოფლარი მარნეულის მუნიციპალიტეტის ტერიტორიაზე, ისტორიულ ქვემო ქართლში. მდებარეობს შულავრისწყლის მარცხენა შენაკად ბინაძორის მარჯვვენა სანაპიროზე. სომხური მოსახლეობა მას „სპიტაკშენს“ უწოდებს, რაც ქართული სახელწოდების შესატყვისია.
1632–1658 წლებში ბირთველმა თუმანიშვილმა თეთრი სოფლისა და შულავრის საცილობელი მამულის დავა ასე განაჩინა: რასაც თეთრი სოფლელები მოხნავდნენ, ქერის, ბამბის ან ფეტვის ღალა იორამ ბატონიშვილისთვის უნდა გადაეცათ; სარწყავის გასაყოფად ერთი მერუე სოფლის მამასახლისს უნდა გამოეყვანა, ორი – შულავრისას.
1695–1703 წლებში მეფე ერეკლე I-მა დურმიშხან ალიხანაშვილს უბოძა კულუხის სითარხნე შულავერელი ბოშაშვილისაგან ნასყიდ ვენახზე, რომელიც თეთრი სოფლის კუთვნილი მიწა იყო. 1628 ვახუშტი როჭიკაშვილს თათრები სთხოვდნენ მიწაზე დადებულ გადასახადს თეთრი სოფლიდან.
დასტურლამალის მიხედვით თეთრი სოფლის მალზე გადაკვეთილი იყო კაცის თავზე ნახევარშაური სახლთხუცის სარგო და ასევე მდიდარი ბეგის სარგო. 1721 წლის აღწერით იქ ითვლებოდა ერთი მებატონე და 10 გამომღები ყმა. 1784 წლის ერთი საბუთიდან ჩანს, რომ ნადირ-შაჰის დროს მეფის სახასო თეთრი სოფელი ქაიხოსრო ციციშვილს „უშოვნია“, მაგრამ შემდგომში ისევ „ხელი აუღია“. 1802 წელს სულხან თუმანოვი არზით არწმუნებდა დარეჯან დედოფალს, რომ თეთრი სოფლის მამულში გლახა როჭიკაშვილს წილი აღარ ეკუთვნოდა. მართალია ძველი სიგელები ჰქონდა, მაგრამ მეფეებს მამულები მაინც ჩამოურთმევიათ და როჭიკაშვილთა რამდენიმე თაობას აქ აღარაფერი გააჩნდა.
ლიტერატურა
კატეგორია:მარნეულის მუნიციპალიტეტის ისტორიული სოფლები
პავლე ტაგანროგელის კელია
ისტორია
რუსეთის მართლმადიდებელი ეკლესიის წმინდანმა, პავლე ტაგანროგელმა აღნიშნულ შენობაში უამრავი წელი გაატარა. წმინდანი დაიბადა ჩერნიგოვის გუბერნიაში 1792 წელს, აზნაურის ოჯახში. ზრდასრულ ასაკში, დიდი ხნის განმავლობაში მოგზაურობდა წმინდა ადგლებში. ამის შემდეგ მან გადაწყვიტა სამუდამოდ დასახლებულიყო ტაგანროგში.
სახლს სადაც ცხოვრობდა პავლე ტაგანროგელი ჩვეუებრივ უწოდებენ „პავლე ტაგანროგელის კელიას“. სახლს არასოდეს ჩატარებია რემონტი და კედლები, ხატები, თიხის ჭურჭელი და ავეჯი წარმოადგენს იმ ეპოქის ისტორიულ მასალას, რომელშიც ცხოვრობდა წმინდანი პავლე ტაგანროგელი. კელიის ეზოში მდებარეობს ძველი ჭა, რომელიც ხალხური გადმოცემით, აკურთხა თავად იოანე კრონშტადტელმა (რუსეთის მართლმადიდებელი ეკლესიის მღვდელი). ცნობილია, რომ პავლე ტაგანროგელი ზოგჯერ სტუმრობდა წმინდა ადგილებსა და წყაროებს, საიდანაც მოჰქონდა წმინდა წყალი და ასხავდა თავად ამ ჭაში.
1999 წლის 20 ივნისს რუსეთის მართლმადიდებელმა ეკლესიამ მოახდინა პავლე ტაგანროგელის კანონიზაცია. რელიქვიები, რომლებიც დაკავშირებული იყო წმინდანთან, კელიიდან გადაიტანეს ტაგანროგის ნიკოლოზ საკვირველთმოქმედის ეკლესიაში.
სქოლიო
კატეგორია:ტაგანროგის ღირსშესანიშნაობები
კვაისის ჯვარი
ძეგლი მდებარეობს ტყით დაბურულ მაღალ მთაზე, დაბა კვაისის მახლობლად. დიდი ეკლესიის ფრაგმენტები აგებული ყოფილა წითელი ტუფით. შემორჩენილია ქვის ფილები ორნამენტებით, სიუჟეტური რელიეფებითა და ასომთავრული წარწერებით. რელიეფურ ფილაზე _„გაქცევა ეგვიპტეში“_ მარცხენა მხარეს ამოტვიფრულია ასომთავრული წარწერა: „არსენს და მშობელთა მისთა შეუნდვეს ღმერთმა“.
ფასადების მორთვას სკულპტურული კომპოზიციებით, უძველესი ტრადიცია აქვს. ამ პერიოდის ოსტატები მარტივი ფორმების გამოყენებით აღწევდნენ უდიდეს გამომსახველობას. ქვების მნიშვნელოვანი ნაწილი წაღებულია კვაისას მაღაროს სასადიოლოს ასაშენებლად, რომელიც ამჟამად დანგრეულია.
ლიტერატურა
კატეგორია:ონის მუნიციპალიტეტის ტაძრები
ავაზაშვილი
საკუთარი სახელი ავაზაშვილი შეიძლება აღნიშნავდეს ერთ-ერთ შემდეგ პიროვნებათაგანს:
კატეგორია:ქართული გვარები
სოლთან ჰაჯიბეკოვი
სოლთან ისმაილის ძე ჰაჯიბეკოვი (Soltan İsmayıl oğlu Hacıbəyov; დ. 8 მაისი, 1919, შუშა, აზერბაიჯანის დრ — გ. 19 სექტემბერი, 1974, ბაქო, აზერბაიჯანის სსრ) — აზერბაიჯანელი საბჭოთა კომპოზიტორი, დირიჟორი, პედაგოგი. სსრკ-ის სახალხო არტისტი (1973).
ბიოგრაფია
სოლთან ჰაჯიბეკოვი დაიბადა 1919 წლის 8 მაისს, ქალაქ შუშაში.
1930 წელს, ორწლიანი დაწყებითი სკოლის დამთავრების შემდეგ, ჰაჯიბეკოვი საცხოვრებლად ბაქოში გადავიდა, სადაც 1936 წლიდან ცხოვრობდა ბიძამისის უზეირ ჰაჯიბეკოვის ოჯახში. საშუალო სკოლის დამთავრების შემდეგ ჩაირიცხა ბაქოს მუსიკალურ კოლეჯში, საყვირის კლასში (ა. კოლპინსკის სტუდენტი).
1939 წელს, კოლეჯის დამთავრების შემდეგ, ჰაჯიბეკოვი ჩაირიცხა აზერბაიჯანის სახელმწიფო კონსერვატორიაში, კომპოზიტორთა ფაკულტეტზე, პროფესორ ბ. ზეიდმანთან, რომელიც 1946 წელს დაამთავრა.
1938–1940 წლებში, კონსერვატორიის სტუდენტობისას, იყო ბაქოს მუსიკალური კომედიის თეატრის ორკესტრს დირიჟორი. 1940–1942 წლებში ხელმძღვანელობდა მაგომაევის სახელობის ფილარმონიის თარზე დამკვრელ მუსიკოსთა აზერბაიჯანულ ანსამბლს.
1942–1945 წლებში აზერბაიჯანის სახელმწიფო ფილარმონიის ორკესტრის სამხატვრო ხელმძღვანელი.
1948 წლიდან აზერბაიჯანის ფილარმონიის სამხატვრო ხელმძღვანელი.
1948 წლიდან — პედაგოგი, 1965 — პროფესორი, 1969 წლიდან — აზერბაიჯანის კონსერვატორიის (ამჟამად ბაქოს მუსიკალური აკადემია) რექტორი.
გარდაიცვალა 1974 წლის 19 სექტემბერს. დაკრძალეს ბაქოს საპატიო ხეივანში.
სქოლიო
კატეგორია:დაბადებული 8 მაისი კატეგორია:დაბადებული 1919 კატეგორია:გარდაცვლილი 19 სექტემბერი კატეგორია:გარდაცვლილი 1974 კატეგორია:აზერბაიჯანელი კომპოზიტორები კატეგორია:აზერბაიჯანელი დირიჟორები
Magic Fields
სიმღერების სია
მუსიკის ავტორი - მათიას ულე. ვოკალი - კლაუდია ულე.
სქოლიო
კატეგორია:X-Perience-ის ალბომები კატეგორია:1996 წლის ალბომები კატეგორია:ევროდენს-ალბომები კატეგორია:სინთპოპ ალბომები
2014 UZ224
— ტრანსნეპტუნური ობიექტი და შესაძლო ჯუჯა პლანეტა მზის სისტემაში. 2016 წლის 10 ოქტომბრის მონაცემებით, მზიდან დაშორებულია დაახლოებით 91,6 ასტრონომიული ერთეულით (13,6 მლრდ კმ), თუმცა ყოველ 2142 წელიწადში ერთხელ, მზეს 38 ასტრონომიულ ერთეულამდე მანძილით უახლოვდება. ამჟამად, მესამე ცნობილი უშორესი ობიექტია მზიდან, ერისისა (96.2 აე) და V774104-ის (~103 აე) შემდეგ.
ჯუჯა პლანეტა მზის გარშემო ერთი სრული წრის შემოვლას იგი 1100 წელს ანდომებს.
მიუხედავად იმისა, რომ მზის სისტემაში ოფიციალურად აღიარებულია მხოლოდ ხუთი ჯუჯა პლანეტა, ვარაუდობენ, რომ მინიმუმ 100 მსგავსი ობიექტი იმალება კოიპერის სარტყელში — ნეპტუნის ორბიტის გადაღმა მდებარე რეგიონში, სადაც თავმოყრილია მრავალი კომეტა, ასეტეროიდი და პატარა პლანეტური სხეული.
ჯუჯა პლანეტა Dark Energy Survey-ს გამოყენებით, დამამთავრებელი კურსის სტუდენტთა ჯგუფმა აღმოაჩინა მიჩგანის უნივერსიტეტის ფიზიკოსის, დევიდ გერდესის ხელმძღვანელობით.
შედარებისათვის, პლუტონის თანამგზავრის, ქარონის დიამეტრი 1200 კილომეტრია, მზიდან მაქსიმალური დაშორება კი 7,3 მილიარდი კმ.
რესურსები ინტერნეტში
კატეგორია:ჯუჯა პლანეტები
შუა როკის პირველი კოშკი
შუა როკის პირველი კოშკი — არქიტექტურული ძეგლი, საფორტიფიკაციო ნაგებობა მდებარეობს ჯავის მუნიციპალიტეტის სოფელ შუა როკაში. აგებულია გვიან შუა საუკუნეებში.
გეგმით ოთხკუთხა კოშკი ნაგებია ფიქალითა და ფლეთილი ქვით კირის დუღაბზე. სულ შემორჩა ოთხი სართული. კარი მეორე სართულზეა ჩრდილოეთით. დასავლეთი კედელი მთლიანად დანგრეულია.
ლიტერატურა
კატეგორია:ჯავის მუნიციპალიტეტის კოშკები
ინტრანეტი
ინტრანეტი (intranet) ახდენს Lan-ის და Wan-ის დაკავშირებას ერთ ორგანიზაციაში და ხელმისაწვდომია ამ ორგანიზაციის წევრებისათვის. იგივე ინტერნეტია, ოღონდ ერთ ორგანიზაციაში. ამ ორგანიზაციას ვებ გვერდის გაშვებაც შეუძლია. დაცული კავშირი გარედანაც შეიძლება შემოღწევა.
ინტრანეტ პროგრამები
მაიკროსოფთშეარ პოინტი არის ყველაზე მაღლი დონის და ხარისხის პროგრამა ინტრანეტის შესაქმენლად და მის სამართავად, მსოფლიოს ინტრანეტის მომხმარებლების 50% მას მოიხმარს.
კატეგორია:კომპიუტერული ქსელები კატეგორია:ინტერნეტი
კრონშტადტის ისტორიის მუზეუმი
ისტორია
კრონშტადტის წყალგაყვანილობის კოშკის რეკონსტრუქციის პროექტი მიიღეს 1827 წელს. შენობა ააგეს წყლის ამტანი მანქანებისათვის 1837-1839 წლებში სამხედრო ინჟინერ ვ. პ. ლებედევის და ტატარინოვის პროექტის მიხედვით. მასში განათავსეს ორი ორთქლის მანქანა, თითოეულის სიმძლავრე 8 ცხენის ძალას შეადგენდა. მანქანებს აჰქონდათ წყალი რეზერვუარში, რომელიც მეორე სართულზე მდებარეობდა, საიდანაც წყალი მიედინებოდა ქალაქისაკენ. წყლის სათავეს წარმოადგენდა შენობის უკან მდებარე წყალსაცავი, რომელიც უკაშირდებოდა ფინეთის ყურეს. 1870-იან და 1887 წლებში კოშკის შენობას დააშენეს.
მუზეუმის ისტორია
მუზეუმი შეიქმნა ლენინგრადის ქალაქის საბჭოს 1991 წლის 15 აპრილის № 273 გადაწყვეტილების საფუძველზე, რომლის ინიციატორებიც იყვნენ ქალაქის მხარეთმცოდნეობის კლუბის წევრები. მუზეუმის ძირითადი ექსპოზიცია შედგებოდა ი. სპირიდონოვის, ტ. ლაპინის, ი. მისოჩენკოს, ვ. პიროგოვის, ვ. კლიუჩნიკოვის, ლ. სერგეევისა და სხვა კრონშტადტელების დოკუმენტებისა და საგნებისაგან. მუზეუმის დამფუძნებლად ითვლება იური ივანეს ძე სპირიდონოვი (1931-1998 წწ.).
სქოლიო
კატეგორია:რუსეთის კულტურული მემკვიდრეობის ძეგლები სანქტ-პეტერბურგში კატეგორია:სანქტ-პეტერბურგის მუზეუმები კატეგორია:სანქტ-პეტერბურგის კულტურული მემკვიდრეობის ფედერალური ობიექტები
კოტლოვი-შტიტი
რესურსები ინტერნეტში
კატეგორია:სლოვაკეთის მთები
სან-ჟუან-და-მატა
სან-ჟუან-და-მატა (São João da Mata) — მუნიციპალიტეტი ბრაზილიაში, მინას-ჟერაისის შტატში; მდებარეობს ზღვის დონიდან 900 მეტრზე. მიეკუთვნება მინას-ჟერაისის შტატის სამხრეთ და სამხრეთ-დასავლეთ მეზორეგიონს. შედის ეკონომიკურ-სტატისტიკურ მიკრორეგიონ სანტა-რიტა-დუ-საპუკაის შემადგენლობაში.
2010 წლის მონაცემებით, მოსახლეობა 2 731 ადამიანს შეადგენდა, მოსახლეობის სიმჭიდროვე 22.66 კმ²-ზე. ფართობი 120 536 კმ²-ია.
ალექსანდრე ბენდიანიშვილი
დაიბადა 1926 წელს ონის რაიონში. 1949 წელს დაამთავრა თბილისის სახელმწიფო უნივერსიტეტი.
მუშაობდა თბილისის სახელმწიფო უნივერსიტეტში ისტორიის კათედრის უფროს მასწავლებლად, ისტორიისა და ეთნოგრაფიის ინსტიტუტის უფროს მეცნიერ-თანამშრომლად, ისტორიის კათედრის გამგედ, განყოფილების გამგედ, ეწეოდა სამეცნიერო კვლევით მუშაობას, გამოქვეყნებული აქვს 13 წიგნი, 50 სამეცნიერო სტატია, საგაზეთო წერილები.
რესურსები ინტერნეტში
კატეგორია:ქართველი ისტორიკოსები კატეგორია:დაბადებული 1926 კატეგორია:გარდაცვლილი 2010
სამსარი (მრავალმნიშვნელოვანი)
საკუთარი სახელი სამსარი შეიძლება აღნიშნავდეს:
აზიზ ალიევი
აზიზ მამედქარიმის ძე ალიევი (Əziz Məmmədkərim oğlu Əliyev; დ. 1 იანვარი, 1897, სოფ. ჰამამლი, ერევნის პროვინცია — გ. 27 ივლისი, 1962) — აზერბაიჯანის  სახელმწიფო მოხელე და მეცნიერი, მედიცინის მეცნიერებათა დოქტორი, პროფესორი.
განათლება
აზიზ ალიევი დაიბადა 1897 წლის პირველ იანვარს, ერევნის პროვინციის სოფელ ჰამამლიში. მამა მამედქარიმ ქარბალაი გურბანალის ძე მიწათმოქმედებით იყო დაკავებული, დედა ზაჰრა იყო ცნობილი ირავანის ვაჭრის იბრაჰიმ ბეის ქალიშვილი.
აზიზ ალიევი 8 წლის ასაკში ჩაირიცხა რუსულ-თათრული (აზერბაიჯანული) სკოლაში და იქ დაწყებითი განათლება მიიღო. 1908 წელს იგი შემოდის ერევნის გიმნაზიაში და დაამთავრა გიმნაზია 1917 წელს შესანიშნავი ნიშნით ყველა საგანში. ფინანსურად სწავლის გასაგრძელებლად, წერილი გაუგზავნა ბაქოს მილიონერს, ქველმოქმედს ჰაჯი ზეინაბაბდინ თაგიევს და მალევე მიიღო 300 მანეთი, რაც იმ დროისათვის ღირებულ ქონებად ითვლებოდა.
იმავე წელს მან პეტერბურგში წარმატებით ჩააბარა კონკურსი, მოთხოვნადი მეცნიერების მონაწილეობით და ჩაირიცხა სამხედრო სამედიცინო აკადემიაში, რუსეთის ერთ-ერთ ყველაზე პრესტიჟულ უნივერსიტეტში.
პირველი წლის დასაწყისიდან თავისუფალ დროს ა. ალიევი მუშაობდა სანქტ-პეტერბურგში ორგანიზებულ სადეზინფექციო და პროფილაქტიკური ბრიგადისთვის, რათა მოეწყოს ელეგანტური საწოლები. იგი ამით მის ოჯახს მინიმალური ხელფასით უზრუნველყოფდა და მშობლებს ეხმარებოდა.
სომეხთა გენოციდის მოწმე
აზიზ ალიევი 1918 წლის ივნისში, საზაფხულო არდადეგების დროს ბრუნდება ერევანში. იმ დროს ერევანში მოსახლეობის უმრავლესობა აზერბაიჯანელები იყვნენ. მაგრამ აქ სომეხი დუშნაკები ადგილობრივი მოსახლეობის მიმართ სასტიკი სისასტიკეების წინაშე დგანან. იგი იძულებული ხდება ოჯახი გადაიტანოს ნახჩევანის სოფელ შარურის რაიონში. გარკვეული პერიოდის განმავლობაში, შარაურში დარჩენის შემდეგ, მან დედა და ძმა გადაიყვანა სოფელ შახტატში.
ეს ვითარება ალიევს ართმევს პეტერბურგში დაბრუნების შესაძლებლობას და სწავლის გაგრძელებას. 1920 წლის მაისს ერევანში განლაგებული დაშნაკის ჯარები, ჩრდილოეთით ბოლშევიკთა მფარველთა უშუალო მხარდაჭერით, თავს დაესხნენ შაურის რაიონს, მათ შორის სოფელ შახტახტს, და ჩაიდინეს სასტიკი ხოცვები.
სისხლიანი მასობრივი გადარჩენილებისა და შახტახტის დევნილი მოსახლეობის, აზიზ ალიევის ოჯახის ჩათვლით, გადის მდინარე არაზში და გარკვეული ხნით ცხოვრობდნენ სამხრეთ აზერბაიჯანის არაბულ სოფელში. ა. ალიევი აქვე განაგრძობს სამედიცინო დახმარებას და მუშაობს ექიმის ასისტენტად და მოსახლეობას უწევს საჭირო სამედიცინო დახმარებას.
დედამისი 1920 წელს გარდაიცვალა არაბულ სოფელში. 1921 წლის ივნისში მათ შეძლეს დაბრუნება შაახახტის სოფელში, ხოლო აზიზი ალიევი 1923 წლის მაისამდე მუშაობდა სოფელში სამედიცინო ასისტენტად.
გადასახლება ბაქოში
1923 წლის მაისში აზიზ ალიევი გადასახლდა ბაქოში. ამის შემდეგ იწყება მისი ცხოვრების ახალი ეტაპი. ბაქოში პირველად ის ასრულებდა აღმასრულებელ თანამდებობას, გენერალური განყოფილების უფროსის მოადგილეს, მდივნის მოადგილეს და ბოლოს, რესპუბლიკური სახალხო კომისარიატის მდივანს. გარდა ამ რთულ და საპასუხისმგებლო თანამდებობებზე სამუშაოდ, იგი აგრძელებს სამედიცინო განათლებას BSU მედიცინის ფაკულტეტზე, რომელიც გამოქვეყნებულია 1923 წლიდან. დაამთავრა ბაქოს სახელმწიფო უნივერსიტეტის მედიცინის სკოლა 1927 წელს და იწყებს მუშაობას უნივერიტეტის შიდა მედიცინის დეპარტამენტში.
აზიზ ალიევი ამ დეპარტამენტში მუშაობდა, როგორც სტაჟიორი, შემდეგ როგორც მაგისტრის სტუდენტი, ასისტენტი და ასოცირებული პროფესორი. დაინიშნა აზერბაიჯანის კლინიკური ინსტიტუტის რექტორად 1929-1932 წლებში.
აზიზ ალიევმა განსაკუთრებული ყურადღება დაუთმო აზერბაიჯანში ჯანდაცვის ორგანიზებას, როგორც მეორე მსოფლიო ომამდე, ისე მის შემდეგაც, და ამ სფეროში მისი ფასდაუდებელი მომსახურება ისტორიაში ოქროს ასოებით არის მოჩუქურთმებული. იგი მუშაობდა საზოგადოებრივი ჯანდაცვის კომისიის სამკურნალო განყოფილების უფროსად, ბაქოს ჯანმრთელობის დაცვის დეპარტამენტის უფროსად, საზოგადოებრივი ჯანმრთელობის კომისრის მოადგილედ და ქვეყნის ყველა სფეროში მუშაობდა ამ სფეროში არსებული პრობლემების მოგვარებაზე.
აზიზ ალიევი, როგორც სამედიცინო ინსტიტუტის რექტორი
1930 წლის 19 ივნისს, ბაქოს სახელმწიფო უნივერსიტეტში აზიზ ალიევმა დიდი წვლილი შეიტანა იმ წლებში ASEI-ის შექმნის საქმეში. 1932 წელს იგი გახდა ინსტიტუტის რექტორი.
1934 წლის 30 მარტს, აზიზ ალიევი დაინიშნა ბაქოს ქალაქის ჯანმრთელობის დეპარტამენტის უფროსად, დედაქალაქში ჯანდაცვის გაუმჯობესების მიზნით. ამასთან, 1935 წლის 14 იანვარს იგი დაუბრუნდა ASEI–ის რექტორის თანამდებობას აზერბაიჯანში მაღალი კვალიფიკაციის მქონე ეროვნული სამედიცინო პერსონალის ტრენინგის გასაძლიერებლად. რექტორის ASMI–ზე დანიშვნის შემდეგ მალევე, შემუშავებულია სამოქმედო გეგმა, ყველა საკითხისათვის, რომლებიც მისი ხელმძღვანელობით უმნიშვნელოვანესად მიიჩნევა. იგი დასაქმებულია აზერბაიჯანულ კადრებში და აფართოებს სამუშაოს ფარგლებს, რომ წერონ სახელმძღვანელოები, გაკვეთილები, მონოგრაფიები და რეკომენდაციები მშობლიურ ენაზე.
მისი ინიციატივით, ბერბერის წიგნები "ყელის, ცხვირის და ყურის დაავადებები", ა .გალციცინის "ბავშვთა დაავადებები", ვ. სკვორცოვის "ფარმაკოლოგიის კურსი", ე. ფრეისელდის წიგნები "ჰისტოლოგია" და სხვა ავტორთა სახელმძღვანელოები თარგმნილია აზერბაიჯანულ ენაზე. 1930-1945 წლებში აზერბაიჯანის სახელმწიფო სამედიცინო ინსტიტუტის თანამშრომლებმა გამოაქვეყნეს 80-ზე მეტი სახელმძღვანელო და სახელმძღვანელო. მათგან 55 ემთხვევა ხუთი წლის შემოქმედებით და ნაყოფიერ პერიოდს აზიზ ალიევის ხელმძღვანელობით.
იგი მთელი თავისი კარიერის განმავლობაში ფიქრობდა სამედიცინო გამოცემის შექმნის, გაუმჯობესებისა და გაუმჯობესების გზებზე. მან თანდათანობით დაიწყო თავისი იდეების განხორციელება ამ სფეროში და ინსტიტუტის თანამშრომლების მხარდაჭერით ჩამოაყალიბა "სამედიცინო გამომცემლობა". პირველად პროფესორის ინიციატივით გამოქვეყნდა სტატია "პრაქტიკული და თეორიული მედიცინის ჟურნალი". 1933 წელს დაინიშნა ჟურნალის მთავარ რედაქტორად. 1933 წელს, აზიზ ალიევის ინიციატივით, მედიცინის ინსტიტუტში გამოვიდა მრავალფუნქციური გაზეთი "სამედიცინო პერსონალისთვის". ამჟამად გაზეთი ქვეყნდება აზერბაიჯანის სამედიცინო უნივერსიტეტში, სახელწოდებით "ტაბიბი".
აზიზ ალიევი სახელმწიფო მოხელე
მეორე მსოფლიო ომის დროს, აზიზ ალიევი, საბჭოთა ჯარისკაცებთან ერთად, წავიდა სამხრეთ აზერბაიჯანში, როგორც პოლიტიკური ლიდერი. ტაბრიზი, ურმია, არდაბალი, არდაბალი, მარანდი და ზანჯანი. ინტელექტუალები, რომლებიც მას თან ახლდნენ და ეწეოდნენ კულტურულ და საგანმანათლებლო საქმიანობას სულეიმან რუსტამი, ოსმან სარივიელი, გილმან მუსაევი, ანვარ მამამანხანლი, ისფრაილ ნაზაროვი, აჰად ბაგირზაძე, გიულამ მამლი, მეჰდიქჰან ვეკილოვი, ჯაბარ მეჯნუნბეიოვი მუშაობდა გაზეთ „სამშობლოსკენ მიმავალ გზაზე“ რედაქტორად. აზიზ ალიევი მჭიდრო კავშირში იყო სამხრეთ აზერბაიჯანთან.
აზიზ ალიევის საქმიანობა ძალიან ფერადი და მრავალმხრივი იყო. ის გარკვეული დროით იყო ბაქოს სახელმწიფო უნივერსიტეტის რექტორი. აკადემიკოსი მ. ტოპჩუბაშოვი სამართლიანად წერდა, რომ: "აზიზი, აშუღ ალასგარი, ჯერ კიდევ ყველა მეცნიერებაში იყო. ძნელი იყო იმის დადგენა, თუ რომელი ინსტიტუტით ასრულებდა მას."
აზიზ ალიევი არის აზერბაიჯანის კომუნისტური პარტიის ცენტრალური კომიტეტის მდივანი 1941-1942 წლებში და დაღესტნის რეგიონალური პარტიის კომიტეტის პირველი მდივანი 1942-1948 წლებში. იგი იყო ცენტრალური კომიტეტის ინსპექტორი მოსკოვში 1949-1950 წლებში, აზერბაიჯანის საბჭოთა სოციალისტური რესპუბლიკის მინისტრთა საბჭოს პირველი მოადგილე 1950-1951 წლებში, მოგვიანებით კი აზერბაიჯანის სსრკ ორთოპედიისა და რეკონსტრუქციის ინსტიტუტის დირექტორის თანამდებობაზე. ის არის ექიმთა გაუმჯობესების ინსტიტუტის რექტორი.
დაღესტანში მუშაობის დროს დაღესტნის საზოგადოება ზურგზე აზიზ ალიევსს სპეციალურ მედალიონს უგზავნის. იგივე მედალიონი ამჟამად აზერბაიჯანის ისტორიის მუზეუმშია. 1960 წელს აზიზ ალიევსს მიენიჭა "აზერბაიჯანის სსრკ საპატიო დოქტორის" საპატიო წოდება.
ალიევი აირჩიეს სსრკ-ს I-II მოწვევის უმაღლესი საბჭოთა დეპუტატად. იგი ასევე იყო სსრკ-ს უმაღლესი საბჭოს დეპუტატი I-III მოწვევის, მეორე მოწვევის უზენაესი საბჭოთა დაღესტნის საბჭოთა სოციალისტური რესპუბლიკის.
აზიზ ალიევს ორჯერ მიენიჭა ლენინის ორდენი, წითელი შრომის ორდენი, სამამულო ომის ორდენი და მრავალი მედალი.
აზიზ ალიევი რეპრესიის მსხვერპლი
თავად აზიზ ალიევი, რომელიც გადაარჩინა მრავალრიცხოვანი ეროვნული სამედიცინო პერსონალი აზერბაიჯანში, XX საუკუნის 30-იანი წლების მძიმე რეპრესიების დროს დაუსაბუთებელი წამების და სიკვდილის გამო, თავად იყო უსამართლოდ დევნილი 50-იანი წლების დასაწყისში. აზიზ ალიევი 1938 წლის რეპრესიებს გადაურჩა, როგორც სასწაულმა. მას შემდეგ რეპრესირებულ იქნა 50-იანი წლების დასაწყისში. იგი თანამდებობიდან გაათავისუფლეს და ორთოპედიისა და ქირურგიის ინსტიტუტის დირექტორად დანიშნეს, მაგრამ მალევე თანამდებობიდან გაათავისუფლეს. მათ გაგზავნეს პროფესორი, მეცნიერებათა დოქტორი და ამდენი სერვისის კაცი გაგზავნეს საბუნჩის საავადმყოფოში და ის იქ სამი წლის განმავლობაში მუშაობდა.
სამახსოვრო
აზერბაიჯანის ექიმთა გაუმჯობესების სახელმწიფო ინსტიტუტს ასახელებენ ბაქოს, ნახჩევანის და მახაჩკალას ერთ-ერთი ცენტრალურ ქუჩაზე მდებარე აზიზ ალიევის სახელი.
დიდი ხნის განმავლობაში აზიზ ალიევის ქანდაკება ხალხის გულებშია აღმართული. ქანდაკება გაკეთდა იმრან გასიმოვის, სულეიმან რუსტამის, მუსტაფა ბე ტოპჩუბაშოვის, მირზა იბრაიამოვის, რასულ ჰამზატოვის, ბახიშ გაჰრამანოვის, აბდულა გულიევის, ჰამიდ რუსტამოვის, მუსუმახანოვის, აჰმად მუსაევის, ნაბი ტრუმანის მიერ. ეს ასევე ნათელია გურბან ალიევის, ბუზკიკის აგაევის, ჰასან სულთანოვის, ლეილა კარიმოვას და სხვების მოგონებებში. აკადემიკოსი მ. ტოპჩუბაშოვი თავის მოგონებებში წერს აზიზ ალიევის შესახებ: "აზიზი უცნაური ბიჭი იყო. მას საერთო არაფერი ჰქონდა განათლებასთან, ზნეობასთან, მოკრძალებულობასთან, სიკეთესთან და საქმიანობასთან.
დამსახურებულმა ჟურნალისტმა ტაჰირ ტალიბლიმ დაწერა წიგნი სახელწოდებით "აზიზ ალიევი: ასაკი, ცხოვრება, თვითმყოფადობა" 1997.
ისაუბრა 1998 წლის 14 მაისს აზიზ ალიევის დაბადების დღის საიუბილეო ზეიმზე, პრეზიდენტმა ჰეიდარ ალიევმა დეტალურად ისაუბრა აზიზ ალიევის მდიდარი ცხოვრების წესის უცნობი ასპექტების შესახებ და ღირებული მოღვაწეობის შესახებ.
2006 წლის 5 დეკემბერს, სახელმწიფო დონეზე აღინიშნა აზიზ ალიევის დაბადებიდან 110 წლის იუბილე.
აზიზ ალიევის შვილები
მისმა ასულმა ზარიფა ალიევამ განაგრძო მამის საპატიო გზა. იგი გამოჩენილი ოფთალმოლოგი იყო და აირჩიეს აზერბაიჯანის სსრკ მეცნიერებათა აკადემიის წევრად.
მისი ქალიშვილი გულელა ალიევა იყო გამოჩენილი მუსიკოსი, გამოცდილი პიანინოს შემსრულებელი და ხელოვნების დამსახურებული მოღვაწე.
მისი ვაჟი თამერლან ალიევი იყო სამედიცინო მეცნიერებათა დოქტორი, პროფესორი.
მისი ვაჟი ჯამილ ალიევი არის სამედიცინო მეცნიერებათა დოქტორი, პროფესორი და აზერბაიჯანის მეცნიერებათა აკადემიის ნამდვილი წევრი.
სქოლიო
კატეგორია:დაბადებული 1 იანვარი კატეგორია:დაბადებული 1897 კატეგორია:გარდაცვლილი 27 ივლისი კატეგორია:გარდაცვლილი 1962 კატეგორია:აზერბაიჯანელი მედიკოსები
გიგოს გორა
გიგოს გორა — ბორცვი ქალაქ თელავის უკიდურეს აღმოსავლეთ ნაწილში, გომბორის ქედის ჩრდილო-აღმოსავლეთ კალთაზე, ქალაქის შვიდი ისტორიული ბორცვიდან ერთ-ერთი.
სახელწოდება უკავშირდება თავად გიგო ვახვახიშვილს, რომელიც ამ ადგილს XIX-XX საუკუნეების მიჯნაზე ფლობდა. არქეოლოგიურად შეუსწავლელია. დაზვერვების დროს ამ ტერიტორიაზე აღმოჩენილია დაუთარიღებელი თიხის ჭურჭლის ფრაგმენტები. 1924 წლის აგვისტოს აჯანყების შემდგომ პერიოდში გორა წარმოადგენდა მასობრივი დახვრეტების ადგილს. XX საუკუნის ბოლოს გიგოს გორის ტყიანი საფარი მნიშვნელოვნად შემცირდა. ამავე პერიოდში ააგეს წმ. ნინოს ეკლესია.
სქოლიო
კატეგორია:თელავი
ყანობის მთავარანგელოზთა ეკლესია
ყანობის მთავარანგელოზთა ეკლესია — არქიტექტურული ძეგლი, მდებარეობს სოფელ ყანობის ჩრდილო-აღმოსავლეთ ნაწილში. გადმოცემით, აგებული უნდა იყოს XIX საუკუნის 60-იან წლებში, მღვდელ ითონიშვილის დაკვეთით.
ეკლესია (11,5x6,4 მ) „თავისუფალი ჯვრის“ ტიპის თავისებური ვარიაციაა. ნაგებია თლილი ქვის კვადრატებით. მისი გრძივი ღერძი ბევრად აღემატება განივ ღერძს. შენობა ამჟამად სახეშეცვლილია (1920 წლიდან მას სხვადასხვა დანიშნულებით იყენებდნენ). მოსახლეობის გადმოცემით, იგი თავიდან მოხატული ყოფილა, მოგვიანებით შეუთეთრებიათ. მოუშლიათ (1930 წელს) სახურავზე დადგმული ხის პატარა ცრუ გუმბათი. ეკლესიაში შესასვლელი დასავლეთიდანაა. ნაგებობის ბირთვს ქმნის გეგმით კვადრატული გუმბათისებრი, კამარით გადახურული ნაწილი, რასაც აღმოსავლეთიდან და დასავლეთიდან ერთვის პოლასტერებითა და მათზე დაყრდნობილი საბჯენი თაღებით გამოყოფილი მკლავები. ორივე მკლავი სწორკუთხოვანია და ცილინდრული კამარითაა გადახურული. აღმოსავლეთის მკლავში საკურთხეველია, მისი ბაქანი შემოჭრილია ცენტრალურ ნაწილში, დარბაზის იატაკის მიმართ 0,8 მ-ით შემაღლებულია და კიდეებში თითო საფეხური აქვს მიშენებული.
საკურთხევლის აღმოსავლეთ კედელში, ერთ დონეზე, გაჭრილია სამი თანაბარი სიგანის თაღოვანი სარკმელი. შუა სარკმელი დანარჩენებთან შედარებით ოდნავ მაღალია. სამ-სამი ასეთივე სარკმელია ეკლესიის ცენტრალური ნაწილის სამხრეთ და ჩრდილოეთ კედლებში. ისინი კედლის ნახევარწრიული თაღის არეში არიან მოქცეული. თითო ვიწრო და მაღალი თაღოვანი სარკმელი აღმოსავლეთისა და დასავლეთის მკლავების გვერდის კედლებშიცაა. საკურთხევლის ჩრდილო-აღმოსავლეთ კუთხეში გეგმით ნახევარწრიული თაღოვანი ნიშანია. ერთი მცირე ზომის სწორკუთხა ნიშია ჩრდილოეთ კედელშიც.
ლიტერატურა
კატეგორია:ყაზბეგის მუნიციპალიტეტის ტაძრები
გამოყოფილი არენდირებული ხაზი
მინი|ინტერნეტი არენდირებულ ხაზთან ერთად გამოყოფილი არენდირებული ხაზი (Dedicated Leased Line) აკავშირებს მომსახურების პროვაიდერსა და მყიდველის შენობას. ეს ხაზი ასევე აკავშირებს გეოგრაფიულად დაშორებულ კერძო ოფისებს და მონაცემთა ქსელებს. არენდირებული ხაზები დაკავშირებულია დიდ თანხებთან ამიტომ მათ ხშირ შემთხვევაში ქირაობენ კომპანიები. ამერიკული ვარიანტები: T1 – 1.54 mb/s და T3 – 44.7 mb/s. ევროპული ვარიანტები: E1 – 2 mb/s და E3 – 34 mb/s.
ყანობის წმინდა გიორგის ხატი
ყანობის წმინდა გიორგის ხატი, კვირიკე — საკულტო ძეგლი, მდებარეობს მთავარანგელოზთა ეკლესიის სამხრეთ-აღმოსავლეთით. ნაგებია ბაზალტისა და ფიქლის ქვით. წყობა მშრალია. ნიში კუბური ფორმის მასიური ნაგებობაა, დგას ფიქლითა და რიყის ქვით ნაგებ პოსტამენტზე. ნიშის მთავარი ფასადი ჩრდილოეთ-დასავლეთითაა. ამავე კედელშია თახჩაც. ნიშს თავზე ადგას ქვის ჯვარი.
ლიტერატურა
კატეგორია:ყაზბეგის მუნიციპალიტეტის ტაძრები
კოუმალის ოლქი
კოუმალის ოლქი (Comal County) — ოლქი აშშ-ში, ტეხასის შტატში. ადმინისტრაციული ცენტრი — ქ. ნიუ-ბრაუნფელსი. შეიქმნა 1846 წელს. ოლქის ფართობია კმ². 2010 წლის აღწერის მონაცემებით, მოსახლეობა შეადგენს კაცს.
სქოლიო
კატეგორია:ტეხასის ოლქები
კარავაჯისტები
მინი|„მარსი სჯის კუპიდონს“  ბართოლომეო მანფრედის მიერ (1582-1622) კარავაჯისტები  — მე-16 საუკუნის იტალიელი ბაროკოს მხატვრის  კარავაჯოს სტილისტური მიმდევრები. მისი ზეგავლენა ახალ ბაროკოს სტილზე, რომელიც  მანერიზმიდან მომდინარეობდა, შორსმჭვრეტელი იყო. კარავაჯოს არასოდეს დაუარსებია სახელოსნო, როგორც სხვა მხატვრების უმეტესობას გაუკეთებია, აქედან გამომდინარე არ ჰქონია სკოლა რომ მისი ხატვის ტექნიკა გაევრცელებინა. არც ოდესმე გადმოუცემია ფილოსოფიური მიდგომა მისი ხელოვნების, ფსიქოლოგიური რეალიზმის მიმართ, რომელიც გამომდინარეობს მხოლოდ მისი გადარჩენილი ნამუშევრებიდან. მაგრამ ის პირდაპირ ან არაპირდაპირ ჩანს  რუბენსის, უუზეპე დე რიბერას, ბერნინისა და რემბრანდტის ნამუშევრებში. სიცოცხლისას ცნობილი კარავაჯო მისივე გარდაცვალების შემდეგ თითქმის სრულიად დაივიწყეს. მის მიმდევრებს მიაკუთვნეს მრავალი მისი ნამუშევარი, როგორიცაა „ქრისტეს აღება“, რომელიც დანიელ მხატვარს გერიტ ვან ჰონთორსთს ეკუთვნოდა 1990 წლამდე. მხოლოდ მე-20 საუკუნეში აღმოაჩინეს მისი მნიშვნელობა დასავლური ხელოვნების განვითარებაში. 1920-იანებში რობერტო ლონგიმ კიდევ ერთხელ განათავსა ის ევროპულ ტრადიციაში: „რიბერას, ვერმეერს, ლა ტურსა და რემბრანდტს შეიძლება არასოდეს არ ეარსებათ მის გარეშე. დელაკრუა, კურბე და მანეც სრულიად განსხვავებულნი იქნებოდნენ". გავლენიანმა  ბერნარ ბერენსონმა განაცხადა: „მიქელანჯელოს გარდა, სხვა არცერთ იტალიელ მხატვარს  არ განუხორციელებია ამდენად დიდი გავლენა“.
სქოლიო
კატეგორია:ხელოვნების მიმდინარეობები კატეგორია:ბაროკოს მხატვრობა
ჰოლიდეი გრეინჯერი
ჰოლიდეი კლარკ გრეინჯერი (ინგლ. Holliday Clark Grainger), აგრეთვე ცნობილია როგორც ჰოლი გრეინჯერი (ინგლ. Holly Grainger)(დ. 27 მარტი, 1988, მანჩესტერი, გაერთიანებული სამეფო) — ინგლისელი მსახიობი. სერიალში „როჯერი და როტენტროლი“ შესრულებული კეიტ ბეკეტის როლისათვის მიღებული აქვს BAFTA-ს ჯილდო. იგი ასევე ცნობილია სერიალ „ბორჯიებში“ შესრულებული ლუკრეცია ბორჯიასა და ფილმში „ბონი&კლაიდი“ შესრულებული ბონი პარკერის როლებით.
ბავშვობა და განათლება
ჰოლიდეი გრეინჯერი დაიბადა 1988 წლის 27 მარტს მანჩესტერში. გარდა ინგლისური ფესვებისა, აღსანიშნავია, რომ მისი ორივე ბაბუა წარმოშობით იტალიელია. მან 2006 წელს დაასრულა პარს ვუდის სკოლა და 2007 წლიდან სწავლა ლიდზის უნივერსიტეტში განაგრძო ინგლისური ლიტერატურის განხრით. მან აქ სწავლა მალევე მიატოვა და ღია უნივერსიტეტში გადავიდა სამსახიობო მიმართულებით.
კარიერა
ჰოლიდეის სამსახიობო დებიუტი ჯერ კიდე 1994 წელს, 6 წლის ასაკში შედგა სერიალში „ყველა ჩუმად პრესტონის წინ“ შესრულებული კირსტის როლით. ორწლიანი პაუზის შემდეგ, 1996 წლიდან დაიწყო ფილმებსა და სერიალებში აქტიურად მონაწილეობა.
მრავალი პატარა და ეპიზოდური როლის შემდეგ გრეინჯერი 2008 წელს პირველად დაამტკიცეს ერთ-ერთ მთავარ როლზე. ეს იყო სერიალ „მერლინში“ შესრულებული სოფიას როლი. ამას მოჰყვა 2009 წელს ფილმ „ რობინ ჰუდში “ შესრულებული მეგის როლი.
2011 წელს ჰოლიდეი დაამტკიცეს სერიალ „ბორჯიების“ ერთ-ერთ მთავარ — ლუკრეცია ბორჯიას როლზე, სადაც იგი რომის პაპ ალექსანდრე VI-ის უკანონო ქალიშვილს განასახიერებს, რომელსაც სამი უიღბლო ქორწინების შემდეგ რომანი აქვს თავის ძმასთან, ჩეზარე ბორჯიასთან. იგი „ბორჯიების“ ყველა სერიაში თამაშობდა, რომელთა გადაღებებიც 2013 წლამდე მიმდინარეობდა. ლუკრეციას როლმა ჰოლიდეის განსაკუთრებული წარმატება და აღიარება მოუტანა. ჯერ კიდევ ამ სერიალის გადაღების პროცესში იგი 2012 წელს ფილმში „ ანა კარენინა “ დაამტკიცეს რუსი ბარონესის როლზე.
ჯერ კიდევ 2011 წელს, მან დიანა რივერსის როლი შეასრულა ფილმში „ ჯეინ ეარი “.
2012 წელს ფილმ „დიდ აღმოჩენებში“ შეასრულა ასევე მთავარი, ესტელა ჰავიშემის როლი, რასაც 2013 წელს ფილმში „ბონი&კლაიდი“ მისი ბონი პარკერის როლზე დამტკიცება მოჰყვა. ამჯერად მან ამერიკელი მძარცველი და მკვლელი ქალი განასახიერა, რამაც დიდი შთაბეჭდილება დატოვა მის გულშემატკივრებზე.
2015 წელს ჰოლიდეი გადაიღეს ფილმში „კონკია“, სადაც მას კონკიას ბოროტი დის, ანასტასიას როლის შესრულება მოუწია. იგი ასევე ცნობილია 2017 წელს ფილმ „ტიტების სურნელში“ შესრულებული მოახლე მარიას როლით. ამ ფილმში მას ჰოლანდიელი გლეხი ქალის როლის შესრულება მოუხდა.
2019 წელს ჰოლიდეი გრეინჯერი ორ მინისერიალსა და ერთ სრულმეტრაჟიან ფილმში გადაიღეს.
სქოლიო
კატეგორია:დაბადებული 27 მარტი კატეგორია:დაბადებული 1988 კატეგორია:ინგლისელი ქალი მსახიობები
Mechanical Animals
Mechanical Animals — ამერიკული როკ-ჯგუფ მერილინ მენსონის მესამე სტუდიური ალბომი. გამოვიდა 1998 წლის 14 სექტემბერს, ავსტრალიაში და 15 სექტემბერს - აშშ-ში, გერმანიასა და საფრანგეთში, ლეიბლებზე Nothing და Interscope Records.
Mechanical Animals არის როკ-ოპერის ჟანრის კონცეპტუალური ალბომი, ტრილოგიაში, რომელშიც შედის Antichrist Superstar და Holy Wood (In the Shadow of the Valley of Death).
ალბომიდან გამოიცა ჰიტებად ქცეული "The Dope Show", "Rock Is Dead", "I Don't Like the Drugs (But the Drugs Like Me)" და "Coma White"). გამოსვლის პირველ კვირაში ალბომი ჩარტებში #1 პოზიციაზე მოხვდა.
სქოლიო
კატეგორია:1998 წლის ალბომები კატეგორია:კონცეპტუალური ალბომები კატეგორია:Interscope Records-ის ალბომები კატეგორია:მერილინ მენსონის ალბომები კატეგორია:როკ-ოპერები კატეგორია:Nothing Records-ის ალბომები კატეგორია:მერილინ მენსონის პროდიუსერობით ჩაწერილი ალბომები
კობეთის მიქელგაბრიელის ეკლესია
ახლანდელი ნაგებობა წარმოადგენს დიდ დარბაზულ ეკლესიას. დასავლეთიდან მიდგმული აქვს კარიბჭე-სამრეკლო. ეკლესია შიგნიდანაც და გარედანაც გალესილია. აფსიდა შვერილია, მომრგვალებული. დარბაზის მთავარ ნაწილს ოთხფერდა გადახურვა აქვს, რომელსაც აფსიდის მსგავსად ცრუგუმბათი ადგას. საერთოდ, ნაგებობის არქიტექტურული გადაწყვეტაც და ექსტერიერიც ძეგლის არაქართულ ხასიათზე მიგვანიშნებს.
ალაგ-ალაგ ფასადებს ამშვენებს X-XIII და XIV საუკუნეების არქიტექტურული დეტალები, რომლებზეც ორნამენტული მოტივი და ჯვრებია გამოსახული. ერთ-ერთ მათგანზე ასომთავრული წარწერაა „...ჯუარ ქრისტეს“.
შეუძლებელია ძეგლის თავდაპირველი სახის აღდგენა, მაგრამ ჩვენამდე მოღწეული ფრაგმენტების მიხედვით, თამამად შეიძლება ითქვას, რომ ამ ადგილზე იდგა X საუკუნის მნიშვნელოვანი ძეგლი.
ლიტერატურა
კატეგორია:ონის მუნიციპალიტეტის ტაძრები
ანტონ კათალიკოსის ქუჩა
ანტონ კათალიკოსის ქუჩა  — ქუჩა თბილისში,  კრწანისის   რაიონში (კალა). გია აბესაძის ქუჩიდან ერეკლე II-ის მოედნამდე. ქუჩა ადრეულ ხანაში წარმოიქმნა. თავდაპირველად ქუჩის მონაკვეთს ახლანდელი ერეკლე II-ის მოედნიდან კოტე აფხაზის ქუჩამდე ერქვა ლილახანა, სამღებრო რიგი, რადგან აქ იყო სამღებრო სახელოსნოები. აღნიშნულია ალექსანდრე პიშჩევიჩის მიერ შედგენილ თბილისის 1785 წლის გეგმაზე. 1817–1820 წლებში აქ დასახლდნენ გერმანელი კოლონისტები და სამღებრო რიგს ეწოდა გერმანელების ქუჩა (შეტანილია 1841 წლის შედგენილ თბილისის ქუჩების სიაში) ქუჩის მე-2 მონაკვეთს, კოტე აფხაზის ქუჩიდან გია აბესაძის ქუჩამდე, ერქვა აკიმოვის ქუჩა („აკიმოვსკაია“), რაც „აქიმის“ ან „ექიმის“ დამახინჯებული ფორმა უნდა იყოს (ქუჩა დატანილია თბილისის 1867 წლის გეგმაზე). შესაძლოა ქუჩის სახელწოდება უკავშირდებოდეს იქვე მდგარ ღვთისმშობლის მიძინების ეკლესიის მოძღვრის — ფილიპეს სახელს. „მოძღვართ მოღვაწეობის გარეშე იგი იყო შესანიშნავი მკურნალიც“ (ზაქარია ჭიჭინაძე, „კათოლიკთა ეკლესია საქართველოში“, ტფ., 1903). 1900 წელს აკიმოვის ქუჩა გაიზარდა გერმანელების ქუჩის ხარჯზე. 1923 წელს ქუჩას რევოლუციონერ იოსებ (სოსო) ივანიძის (დაიღუპა 1905) სახელი ეწოდა, 1990 — ანტონ კათალიკოსისა. 1914 წელს აშენებულ სინაგოგის შენობაში (№ 3) ამჟამად განთავსებულია საქართველოს ებრაელთა ისტორიულ-ეთნოგრაფიული სახელმწიფო მუზეუმი. აქვს I ჩიხი (ყოფილი იოსებ ივანიძის ჩიხი, თბილისის 1934 წლის გეგმაზე დატანილია როგორც ავგუსტ ბებელის II ჩიხი).
ლიტერატურა
კატეგორია:კრწანისის რაიონის ქუჩები
სტრაპატა-ვეჟა
რესურსები ინტერნეტში
კატეგორია:სლოვაკეთის მთები
მსხლების ეკლესია
მსხლების ეკლესია — არქიტექტურული ძეგლი, საკულტოო ნაგებობა ჯავის მუნიციპალიტეტის სოფელ მსხლებში. აგებულია გვიან შუა საუკუნეებში.